paragraph_text: Revolution Software i THQ najavili su The Angel of Death u kolovozu 2005. Charles Cecil, redatelj igre, izjavio je da je nakon objave igre Broken Sword: The Sleeping Dragon potražnja za nastavkom bila golema. Iako je The Sleeping Dragon bio objavljen za Windows i igraće konzole te iako je zaradio na obama tržištima, inačice te igre za igraće konzole bile su podložne ograničenim mogućnostima tih platformi. Zato je The Angel of Death programiran samo za Windows. To je prva igra u serijalu koju su zajedno izradili Revolution i Sumo Digital (dotad je u toj ulozi bio samo Revolution). Igra se služi Sumovim pogonom Emmersion i prva je igra koja se služi rasvjetnom tehnikom amBX.